"Fordított Útnyilvántartást Célszerű Könyvelni - F.U.C.K 0.32"

- freeware (bár a 11640002-14355601-40000005 számlaszámra ajándékot elfogad a program szerzője),
- a törvényi előírásoknak megfelelő útnyilvántartás vezetése,
- útnyilvántartás könyvelése tetszőleges számú gépjármű számára,
- Magyarország 3.519 települése, továbbá 243.650 európai település
- több mint 4.400.000 távolságadat a városok között,
- a távolságok adatbázisa bővíthető,
- tartalmazza 1998-tól a hivatalos üzemanyagárakat,
- utólagos könyvelés lehetősége,
- oda-vissza, csak oda, vagy tetszőleges elemből álló ún. "körutak" könyvelése, amely körutak többnaposak is lehetnek,
- kézi vagy automatikusan generált útnyilvántartás,
- generált útnyilvántartásnál:
  - kilométer vagy forint vagy felhasznált üzemanyag limit,
  - éves, havi, heti vagy napi limit,
  - a munkanapok, munkaszüneti napok figyelembe vétele megadható (bármely nap, csak munkanap, csak munkaszüneti nap),
  - megadható, hogy minden partnerhez, csak a belföldi partnerekhez, vagy csak a külföldi partnerekhez történjen a generálás,
  - figyelembe veszi a partnerek prioritását! Minél magasabb az adott partner prioritása, annál gyakrabban generál az adott partnerhez utat,
- kézi vagy automatikusan generált partnerlisták,
- a generált partnerlista előállításához:
  - 434 keresztnév,
  - 9.549 vezetéknév,
  - 8.732 utcanév,
  - megadható, hogy generálásnál melyik magyarországi település hány km-es körzetén belül generáljon fiktív partnertörzset,
  - tartalmazza a KSH 2003. évi településenkénti lakosság számát is, ezzel arányosan generálja a partnerek területi eloszlását (egyetlen erre képes útnyilvántartó programot sem ismerek...),
- a naponta, hetente, havonta, illetve az adott hét minden napján ismétlődő utazások és körutak felvitele egy lépésben.
- minden utazáshoz saját megjegyzés fűzhető, melynek nyomtatásban történő megjelenítése külön szabályozható, a megjegyzés segítségével a céges illetve a magánutak elkülöníthetők.
- minden partnerhez saját megjegyzés fűzhető, melynek nyomtatásban történő megjelenítése külön szabályozható.
- a partnerlisták átmásolhatók az egyes gépjárművek között (akár a különböző telephelyű gépjárművek között is, a program automatikusan átszámolja a távolságokat.)
- a partnerek prioritása 5 fokozatú skálán szabályozható,
- minden gépjármű saját tankolás nyilvántartással rendelkezik. A tankolások nyilvántartása nem kerül felhasználásra az útnyilvántartás könyvelésénél, tehát oda akár olyan prémium üzemanyagot is megadhatunk, amelyet nem lehet felhasználni az útnyilvántartáshoz, azonban a tényleges költségeink összesítéséhez szükséges, hogy jelöljük, mikor mit és mennyiért tankoltunk.
- minden gépjármű saját szervizelés nyilvántartással rendelkezik.
- minden gépjármű saját autópálya matrica nyilvántartással rendelkezik.
- bármely gépjárműnél lehetőség van a partnerek, a könyvelt adatok, a tankolások, szervizelések valamint az autópálya matricák adatainak exportálására CSV, HTML, XLS, XML formátumokba.
- az importálás, valamint az exportálás menüpontok segítségével megoldható egy adott gépjármű minden adatának mozgatása a különböző program példányok között,
- lehetőség van minden egyes gépjárműhöz saját figyelmeztetéseket beállítani, amelyek egy adott kmóra állás esetén figyelmeztethetnek különböző eseményekre (pl. kötelező szervíz, stb.).
- sokrétű nyomtatási lehetőség:
  - havi vagy éves útnyilvántartás report nyomtatása, amely kinyomtatott útnyilvántartás megfelel az 1995. évi CXVII. trv. 5. számú mellékletében előírt kívánalmaknak, 
  - éves összesítő (havonkénti bontásban) útnyilvántartás report nyomtatása,
  - havi vagy éves tankolások report nyomtatása,
  - éves összesítő (havonkénti bontásban) tankolások report nyomtatása,
  - havi vagy éves szervizelések report nyomtatása,
  - éves összesítő (havonkénti bontásban) szervizelések report nyomtatása,
  - havi vagy éves autópálya matricák report nyomtatása,
  - éves összesítő (havonkénti bontásban) autópálya matricák report nyomtatása,
  - havi vagy éves összesítő (havonkénti bontásban) report nyomtatása a gépjármű minden kiadásáról,
  - az adatbázisba rögzített gépjárművek adatainak nyomtatása,
  - az kiválasztott gépjármű partnereinek adatainak nyomtatása,
- könnyű kezelhetőség (bár érdemes mindenképpen elolvasni a program indulásakkor megjelenő részletes leírást!),
- gyors működés.

_______________________________________________________
0.32 (2008.12.28)
Új funkciók:
- +121 új, települések közötti távolságadat. (Külön köszönet azoknak, akik veszik a fáradságot, és a programba általuk megadott távolságokat elküldik nekem is, hogy a soron következő frissítésbe bele tudjam rakni.)
- +3 magyarországi település: Ászár, Tímár, Várpalota.
- +2 szlovákiai település: Dvory Nad Zitavou, Velky Meder.
- Az üzemanyagok nyilvántartásánál lehetőség van "LPG autógáz" típus felvitelére is.
- A tankolások nyilvántartásánál megjelenő statisztikák között megjelenő diagramok XML és CSV formátumba is lementhetőek.
- Az utazások kézi felvitele során megjelenő statisztikai diagramok XML és CSV formátumba is lementhetőek.
Hibajavítás:
- Előfordult, hogy néha az importálással nem lehetett IFD file-okat betölteni. A hiba javításra került. A 0.31 verzió előtt létrehozott IFD file-okat nem fogja tudni a program a javítás után importálni, így azokat újra létre kell hozni szükség esetén.
_______________________________________________________
0.31 (2008.05.24)
Új funkciók:
- +16 új, települések közötti távolságadat. (Külön köszönet azoknak, akik veszik a fáradságot, és a programba általuk megadott távolságokat elküldik nekem is, hogy a soron következő frissítésbe bele tudjam rakni.)
- A hivatalos, 2008 júniusi APEH üzemanyagárak is bekerültek a program adatbázisába.
- +Két kisebb hiba javítása, az egyik az adatok importálását/exportálását érinti, a másik a partnertörzs generálásban javított.
_______________________________________________________
0.30 (2008.03.27)
Új funkciók:
- +82 új, települések közötti távolságadat. (Külön köszönet azoknak, akik veszik a fáradságot, és a programba általuk megadott távolságokat elküldik nekem is, hogy a soron következő frissítésbe bele tudjam rakni.)
- +2 új, németországi település.
- +2 magyarországi település.
- +1 új, svájci település.
- Az utazások kézi könyvelésénél a program immár nemcsak a havi, de az éves göngyölített szummát is folyamatosan kiírja.
- A hivatalos, 2008 márciusi APEH üzemanyagárak is bekerültek a program adatbázisába.
_______________________________________________________
0.29 (2008.02.02)
Új funkciók:
- +26 új, települések közötti távolságadat. (Külön köszönet azoknak, akik veszik a fáradságot, és a programba általuk megadott távolságokat elküldik nekem is, hogy a soron következő frissítésbe bele tudjam rakni.)
- A tankolások nyilvántartásánál megjelent egy új statisztikai diagram: az egyes tankolásokhoz tartozó fajlagos km költség. A diagramon megjelenített adatok számos paramétere testre szabható, valamint BMP, JPG és WMF file-ba is menthető a diagram, illetve kinyomtatni is ki lehet közvetlenül a programból.
- A tankolások nyilvántartásánál a kinyomtatott riporton megjelenik minden sorban az adott tankolás fajlagos km költsége is.
- Az utazások kézi felvitele során statisztikai diagram készíthető az adott hónap napi útnyilvántartással elszámolt költségéről. A diagramon megjelenített adatok számos paramétere testre szabható, valamint BMP, JPG és WMF file-ba is menthető a diagram, illetve kinyomtatni is ki lehet közvetlenül a programból.
- Az egyes gépjárműveknél beállított figyelmeztetéseknél megadható, hogy a program a kmóra állást, egy beállított dátumot, vagy mindkettőt figyelje-e.
- Az egyes diagramok nyomtatásánál elérhető beállítások (papírméret, margó, stb.) magyar nyelven is elérhetőek.
- Többen kérték, hogy a külföldi rendszámok rögzítését is oldjam meg. Így a rendszám mező mindenütt a programban kibővült 2 karakterrel, most már 9 karakteres rendszámokat is használhatunk.
_______________________________________________________
0.28 (2008.01.19)
Új funkciók:
- +4 új, települések közötti távolságadat. (Külön köszönet azoknak, akik veszik a fáradságot, és a programba általuk megadott távolságokat elküldik nekem is, hogy a soron következő frissítésbe bele tudjam rakni.)
- A tankolások nyilvántartásánál megjelenő statisztikák között megjeleníthető az egyes tankolások közötti futásteljesítmény diagramja is. A diagramon megjelenített adatok számos paramétere testre szabható, valamint BMP és WMF file-ba is menthető a diagram, illetve kinyomtatni is ki lehet közvetlenül a programból.
- Az utazások kézi felvitele során statisztikai diagram készíthető az adott hónap napi futásteljesítményéről. A diagramon megjelenített adatok számos paramétere testre szabható, valamint BMP és WMF file-ba is menthető a diagram, illetve kinyomtatni is ki lehet közvetlenül a programból.
- Az egyes statisztikai diagramok JPG formátumba is menthetőek.
_______________________________________________________
0.27 (2008.01.13)
Új funkciók:
- +10 új, települések közötti távolságadat. (Külön köszönet azoknak, akik veszik a fáradságot, és a programba általuk megadott távolságokat elküldik nekem is, hogy a soron következő frissítésbe bele tudjam rakni.)
- Az útnyilvántartás rögzítésénél, bizonyos esetekben előfordult egy hiba, ami a pihenőnapokat érintette. A hiba javításra került.
- A tankolások nyilvántartásánál minden gépjárműnél készíthető egy statisztika, hogy az általa felkeresett benzinkutak közül melyiken milyen átlagáron tankolt. A diagramon megjelenített adatok számos paramétere testre szabható, valamint BMP és WMF file-ba is menthető a diagram, illetve kinyomtatni is ki lehet közvetlenül a programból.
- A tankolások nyomtatásánál minden sorhoz kiírja az aktuális tankoláshoz tartozó átlagfogyasztást. (Ami csak akkor mutatja a valódi értéket, ha a gépjárművet mindig teletankoljuk és minden tankolás rögzítésre kerül a programba.)
- A tankolások nyilvántartásánál minden gépjárműnél készíthető egy statisztika a tankoláshoz tartozó átlagfogyasztásról. A diagramon megjelenített adatok számos paramétere testre szabható, valamint BMP és WMF file-ba is menthető a diagram, illetve kinyomtatni is ki lehet közvetlenül a programból.
_______________________________________________________
0.26 (2007.12.28)
Új funkciók:
- +14 új, települések közötti távolságadat. (Külön köszönet azoknak, akik veszik a fáradságot, és a programba általuk megadott távolságokat elküldik nekem is, hogy a soron következő frissítésbe bele tudjam rakni.)
- Lehetőség van minden egyes gépjárműhöz saját figyelmeztetéseket beállítani, amelyek egy adott kmóra állás esetén figyelmeztethetnek különböző eseményekre (pl. kötelező szervíz, stb.).
- A hivatalos, 2008 januári APEH üzemanyagárak is bekerültek a program adatbázisába.
_______________________________________________________
0.25 (2007.08.17)
Új funkciók:
- +2 új, szlovákiai település.
- +2 új, szerbiai település.
- +1 új, magyarországi település.
- +1 új, ausztriai település.
- +117 új, települések közötti távolságadat. (Külön köszönet azoknak, akik veszik a fáradságot, és a programba általuk megadott távolságokat elküldik nekem is, hogy a soron következő frissítésbe bele tudjam rakni.)
- A tankolások nyilvántartásánál megadható a helyszín is, valamint egy megjegyzés is minden tankoláshoz. Minden gépjárműnél megjegyzi a program a korábbi tankolások helyszínét, és kitöltésnél azokat felajánlja választásra. Így, a rendszeresen ugyanott tankolók könnyebben rögzíthetik a tankolások adatait.
_______________________________________________________
0.24 (2007.06.22)
Új funkciók:
- A könyvelt adatok generálásánál immár nem csak éves és havi limitet adhatunk meg, hanem lehetőség van akár heti vagy napi generálásra is.
- +45 új, települések közötti távolságadat. (Külön köszönet azoknak, akik veszik a fáradságot, és a programba általuk megadott távolságokat elküldik nekem is, hogy a soron következő frissítésbe bele tudjam rakni.)
- +1 új, macedóniai település.
- +1 új, szlovákiai település.
- +1 új, ausztriai település.
- +1 új üzemanyagfajta a tankolások nyilvántartásánál: MOL Evoneo 99.
- A gépjárművek nyilvántartásánál megadható a forgalmi és a környezetvédelmi engedélyek száma, érvényessége. A program induláskor ellenőrzi, hogy érvényes-e még a két engedély és amennyiben már érvénytelen vagy közeleg a lejárat dátuma, figyelmeztetést jelenít meg.
- Minden olyan helyen, ahol a program ún. adatrácsban több adatot jelenít meg, lehetőség van az adatok szűrésére (mint az Excel-ben az "Autoszűrő"). A megadott szűrési feltételek tetszőlegesen kombinálhatóak. Megtalálhatóak a szűrőnél a kisebb, nagyobb, egyenlő, nem egyenlő, kisebb egyenlő, nagyobb egyenlő, tartalmaz, nem tartalmaz, kezdődik, végződik relációk is, valamint a szűrési feltételek megadásánál lehetőség van helyettesítő (ún. dzsóker) karakterek megadására is.
- A gépjárművek nyilvántartásánál módosítható a környezetvédelmi engedély száma, lejárata, valamint a forgalmi engedély száma, lejárata.
- Többen kérték, hogy a nyomtatáskori fejlécben ne legyen ott a program neve. Ezentúl a beállítások között ez is szabadon beállítható.

Hibajavítás:
- Az autók adatainak módosításánál fellépő hiba javítva.
- A partnerek módosítánál az eredeti priorítás kijelzésének hibája javítva.
_______________________________________________________
0.23 (2007.02.24)
Új funkciók:
- +22 új, települések közötti távolságadat. (Külön köszönet azoknak, akik veszik a fáradságot, és a programba általuk megadott távolságokat elküldik nekem is, hogy a soron következő frissítésbe bele tudjam rakni.)
- +2 új, szerbiai település.
- +1 új, romániai település.
- +10 új vezetéknév (összesen 9549).
- Az egyedi és a körutak kézi könyvelésénél is megjelent egy plusz opció: Az adott hét minden napjára történő rögzítés.
- Az exportálásnál megjelent egy új opció: lehetőség van egy adott gépjármű MINDEN adatának (utazás, partnerek, szervíz, stb.) egy adatfile-be történő exportálásába. A létrehozott file kiterjesztése: IFD
- Megjelent egy új menüpont: Importálás. Segítségével egy az exportálásnál létrehozott IFD file-t lehet importálni a programba, ezáltal megteremtve a lehetőséget arra, hogy különböző program példányok között egy lépésben lehessen egy gépjármű minden adatát mozgatni.
- A hivatalos, 2007 márciusi APEH üzemanyagárak is bekerültek a program adatbázisába.
- Átalakított adatkapcsolati rétege immár a Microsoft Windows Vista operációs rendszerrel is kompatibilis.
_______________________________________________________
0.22 (2007.02.10)
Új funkciók:
- +35 új, települések közötti távolságadat. (Külön köszönet azoknak, akik veszik a fáradságot, és a programba általuk megadott távolságokat elküldik nekem is, hogy a soron következő frissítésbe bele tudjam rakni.)
- +2 új, svájci település.
- +8 új vezetéknév (összesen 9539).
- A könyvelt adatok generálásánál megjelent egy újabb opció: megadható, hogy minden partner, csak a belföldi partnerek, vagy csak a külföldi partnerekhez történjen a generálás.
- Az utazások kézi könyvelése során megjelent egy új opció: immáron a pihenőnapot nem tartalmazó körutak rögzítése során is lehetőség van megadni, hogy a kiválasztott partnerekhez az adott hónap minden napján, minden munkanap, vagy minden hét adott napján kívánunk-e körúttal utazni. Ezzel könnyebben felvihetőek lesznek azok az utazások, amelyek rendszeresen könyvelésre kerülnek, hiszen elég csak egyszer összeállítani az adott körút ellemeit, a többit a program automatikusan elvégzi.
_______________________________________________________
0.21 (2007.01.26)
Új funkciók:
- +30 új, települések közötti távolságadat. (Külön köszönet azoknak, akik veszik a fáradságot, és a programba általuk megadott távolságokat elküldik nekem is, hogy a soron következő frissítésbe bele tudjam rakni.)
- Az útnyilvántartás generálásánál immáron akár a felhasznált üzemanyag mennyiségére is megadhatunk limitet. (Tehát pl. 2006. novemberére 350 liter felhasznált üzemanyagmennyiségre generáljon adatokat a program.)
- A gépjárművek felvitele során részletes súgó a gépjármű normájának megadásához.
- Az egyes riportokon lévő kisebb-nagyobb különbségek megszűntek, egységesítésre kerültek, valamint több információt tartalmaznak.
- A hivatalos, 2007 februári APEH üzemanyagárak is bekerültek a program adatbázisába.
_______________________________________________________
0.20 (2006.12.18)
Új funkciók:
- +13 új, települések közötti távolságadat. (Külön köszönet azoknak, akik veszik a fáradságot, és a programba általuk megadott távolságokat elküldik nekem is, hogy a soron következő frissítésbe bele tudjam rakni.)
- +13 új vezetéknév (összesen 9531).
- A tankolások nyilvántartásánál tájékoztató jellegű adatként kiírja a tankolások közötti legkisebb, legnagyobb és az összes tankolásra vonatkoztatott átlag fogyasztást is (liter/100 km), valamint az összes megtett távolságot és a km-enkénti üzemanyagköltséget is.
- A szervizelések nyomtatásánál tájékoztató jelleggel kiírja az átlagos szervízköltséget, valamint a km-enkénti szervízköltséget is.
- A jelentéseknél megjelent egy új report fajta: "Minden kiadás" segítségével egy adott időszakra (adott hónap vagy év) a kiválasztott gépjármű összes költsége kilistázható és kinyomtatható: útnyilvántartás, tankolások, autópálya matricák, szervizelések.
_______________________________________________________
0.19 (2006.11.04)
Új funkciók:
- Mindez idáig a programban csak magyarországi, illetve pár európai város volt benne, összesen mintegy 3565 darab. A program ezen verziójában jelentősen kibővült a használható európai települések listája, így már több, mint 247.000 európai településhez rögzíthetünk partnereket. A távolságadatbázis is folyamatos bővítés alatt áll, hála a segítőkész felhasználóknak.
- Minden egyes partnerhez szabadon megadható egy szöveges megjegyzés, amely maximális hossza 255 karakter lehet.
- A partnerekhez megadott megjegyzések nyomtatásbeni megjelenítése a beállításoknál szabályozható.
- A partnerekhez megadott megjegyzések az exportálás során is megjelennek.
- Az egyes partnerek priorítása és megjegyzése utólag módosítható.
- Abban az esetben, ha valaki olyan településhez rögzít partnert, ahová a program adatbázisában nincs távolságadat megadva a telephelyétől, a program felajánlja a lehetőséget, hogy a felhasználó által megadott távolságot e-mailben automatikusan elküldje a program fejlesztőjének, ezzel is könnyítve a munkáját, valamint lehetővé téve a későbbi frissítésbeni szerepeltetését a távolságadatnak.
- A 2006 decemberében használható hivatalos üzemanyagárak is belekerültek az APEH lapjáról.
- +13 új vezetéknév (összesen 9518)
_______________________________________________________
0.18 (2006.10.02)
Új funkciók:
- Az APEH által kiadott hivatalos üzemanyagárak lefrissítésre kerültek, immár 2006. októberig tartalmazza a program ezeket az adatokat.
- A tankolások nyilvántartásához felhasználók kérésére felvitelre került egy új üzemanyagfajta: "OMV Carrier".
- Minden egyes utazáshoz szabadon megadható egy szöveges megjegyzés, amely segítségével saját magunknak tudunk sokat segíteni azzal, ha az utazásokhoz odaírjuk pl.: "tárgyalás", "ajánlat tétel", "garanciális javítás", stb... Így utólagosan sokkal könnyebben nyomonkövethetők az egyes történések. A megjegyzések maximális hossza 255 karakter.
- Az utazásokhoz megadott megjegyzések megjelenését az útnyilvántartás nyomtatásában külön is meg lehet adni. Így ha valaki nem akarja kinyomtatni a megjegyzéseket, akkor elegendő csupán azt választania, hogy ne jelenjenek meg a nyomtatáskor ezen információk.
_______________________________________________________
0.17 (2006.08.23):
Új funkciók:
- + 42 új, települések közötti távolságadat. (Külön köszönet azoknak, akik veszik a fáradságot, és a programba általuk megadott távolságokat elküldik nekem is, hogy a soron következő frissítésbe bele tudjam rakni.)
- + 30 új település
- Minden gépjármű részére saját autópálya matrica nyilvántartás készíthető. Az autópálya matrica adatok exportálhatók, kinyomtathatók, valamint éves összesítő is nyomtatható belőle.
- A jelentések menüpontban immár nem csak a könyvelt utak, tankolások és szervizelések nyilvántartását, hanem az autópálya matricák adatait is ki lehet nyomtatni havonkénti vagy évenkénti bontásban, sőt éves összesítő is nyomtatható belőle, ami 12 sorban tartalmazza az adott évre rögzített havi mennyiségeket.
_______________________________________________________
0.16 (2006.06.25):
Új funkciók:
- Lehetőség van a körutak könyvelésénél pihenőt beiktatni a körútban bárhová. A pihenő azt jelenti, hogy a körút következő elemét csak másnap keresi fel az utazó. Amennyiben a körút utolsó eleme a pihenő, úgy a telephelyre történő visszautazás kerül át a következő napra. A program kezeli azt is, ha egymás után több pihenő kerül beiktatásra, ebben az esetben minden pihenő plusz egy nappal növeli a következő utazás dátumát. Természetesen a pihenő beszúrása előtt a program ellenőrzi, hogy a gépjárműhöz tartozó üzemanyagár a következő napra létezik-e az adatbázisban.
- Sokan vezetik maguknak kis kockás füzetbe, hogy mikor mennyiért és milyen szervíz kiadásaik voltak. No, ők fognak most igazán örülni. A programmal immár az egyes gépjárművekhez tartozó szervizeléseket is nyilván lehet tartani. A szervizelési adatok exportálhatók, kinyomtathatók, valamint éves összesítő is nyomtatható belőle.
- A jelentések menüpontban immár nem csak a könyvelt utakat, hanem a tankolások és szervizelések nyilvántartását is ki lehet nyomtatni havonkénti vagy évenkénti bontásban, sőt éves összesítő is nyomtatható belőle, ami 12 sorban tartalmazza az adott évre rögzített havi mennyiségeket.
- A beállítások menüpontban bekapcsolhat egy kis "meglepetés" a "Testreszabás" fülön. :) Használata csak saját felelősségre!
_______________________________________________________
0.15 (2006.06.07):
Új funkciók:
- A tankolások kezelésénél a tankolt mennyiséghez nem csak egész számot, hanem tizedesjegyet is meg lehet adni a pontosabb nyilvántartás érdekében.
- A beállításoknál eddig csak azt lehetett megadni, hogy az útnyilvántartás nyomtatásánál a partner neve és pontos címe szerepeljen-e. Ezentúl külön lehet szabályozni, hogy az egyes utakhoz tartozó távolságok, költségek, illetve a felhasznált üzemanyag mennyisége megjelenjen-e az útnyilvántartás nyomtatásánál.
- Pár apróbb módosítás a program működésének hatékonyabbá tételében (elsősorban az üzemanyagár kezelésnél). Ezekből a felhasználó semmit nem vesz észre, belső változtatások.

Hibajavítás:
- A kézi könyvelésnél néha előfordulhatott, hogy az adott dátumra érvényes üzemanyagárat hiányolta, pedig az üzemanyagárat adatbázis tartalmazta. A hiba javítva.
- Gépjármű törlésénél a törölt gépjárműhöz tartozó tankolások nem kerültek törlésre. A hiba javítva.
_______________________________________________________
0.14 (2006.05.26):
Új funkciók:
- Sokan vezetik maguknak kis kockás füzetbe, hogy mikor mennyiért és hány litert tankoltak, azzal a nyilvánvaló szándékkal, hogy folyamatosan kontrolálják, mennyit is fogyaszt a gépjárművük. No, ők fognak most igazán örülni. A programmal immár az egyes gépjárművekhez tartozó tankolásokat is nyilván lehet tartani. Az itt megadott adatok nem kerülnek felhasználásra az útnyilvántartás könyvelésénél, tehát akár olyan eset is előfordulhat, hogy a tankolt üzemanyagmennyiség szerint a hónapban csak 100 km-t mehetett volna a gépjármű, az útnyilvántartás szerint meg hogy, hogynem 1200 km-t tett meg. :)
- A tankolások nyilvántartásánál olyan "premium" üzemanyagokat is ki lehet választani, amelyeket az útnyilvántartás során nem lehet elszámolni, pl: V-Power, EVO, stb...
- Az egyes tankolásokhoz a könyvelők nagy örömére a számla/bizonylat számát is meg lehet adni.
- Frissítésre kerültek a hivatalos üzemanyagárak is (a program adatbázisába bekerültek a 2006. 04. és 05. havi hivatalos üzemanyagárak).
_______________________________________________________
0.13 (2006.03.26):
Új funkciók:
- Az utazások könyvelésénél a program segítségével immár lehetővé vált az ún. "körutak" könyvelése is. Ehhez átalakításra került a program adatbázisának szerkezete is, de a korábbi verzióról történő szabályos frissítés során a program a régi adatbázist átkonvertálja az új formátumába. Eddig csak a telephely és a partner címe közötti oda-vissza, vagy csak oda utat lehetett könyvelni. A körút könyvelésénél a program nem határozza meg az optimális sorrendet, a partnereket a felhasználó által megadott sorrendben szerepelteti. A körút rögzítésénél csak olyan partnert választhatunk ki, amely címének a távolságát tartalmazza a program adatbázisa!
- A program leírását is frissítettem (elég régóta elmaradt már a frissítése), valamint - tekintettel arra, hogy egyre összetettebb és bonyolultabb a program - minden képernyőre kiraktam a hozzá tartozó részt a leírásból súgóként.
_______________________________________________________
0.12 (2006.02.22):
Új funkciók:
- Az utazások kézi könyvelése során megjelent egy új opció: Lehetőség van megadni, hogy a kiválasztott partnerhez az adott hónap minden napján, minden munkanap, vagy minden hét adott napján kívánunk-e utazni. Ezzel könnyebben felvihetőek lesznek azok az utazások, amelyek rendszeresen könyvelésre kerülnek, hiszen elég csak egyszer kiválasztani az adott partnert, a többit a program automatikusan elvégzi.
- +7931 új vezetéknév (összesen 9505)
- +5200 új utcanév (összesen 8732)
_______________________________________________________
0.11 (2006.02.16):
Új funkciók:
- Eddig a könyvelt adatok generálásánál teljesen véletlenszerűen választotta ki a program, hogy mely napra írja az új utat. Sajnos így néha előfordult, hogy egy napra túl sok utazás jutott. Ennek kiküszöbölése érdekében a program ezen verziója figyelembe véve a megadott generálási paramétereket (nap/év, teljes hét/csak munkanap/csak munkaszüneti nap, limit mértéke) már meghatározza azt a napi limitet, amelyet felhasznál a generált adatok előállítása során. Ezzel megoldható, hogy ne legyen túl kirívó nap, amikorra túl sok utazást generál a program.
- A generált partnerlista előállításánál eddig csak a gépjármű telephelyének X km-es körzete, vagy az egész országra kiterjedő generálás volt választható. A program ezen verziójától kezdődően már bármelyik másik település X km-es körzete is választható, de alapértelmezetként mindig a gépjármű telephelyét ajánlja fel a program.
- +369 új vezetéknév (összesen 1574)
- +1742 új utcanév (összesen 3532)
_______________________________________________________
0.10 (2006.02.13):
Új funkciók:
- A partnerek távolságának megadásánál immár minden esetben felül lehet bírálni a program által felajánlott távolságot. Ezzel megoldható az, hogy az adott partnerhez történő utazásnál figyelembe vegyük a városon belüli, vagy pl. a kerülő úton történő megközelítés plusz távolságát is.
- +5 új vezetéknév (összesen 1205)
_______________________________________________________
0.09 (2006.02.09):
Új funkciók:
- Előfordulhat, hogy valakinek olyan formában van szüksége a kinyomtatott útnyilvántartásra, amelyen csak a célváros neve szerepel, az adott partner neve és lakcíme nem. A program beállítások menüpontjában beállítható, hogy milyen formában történjen a nyomtatás, nevekkel és címekkel, vagy csak városnevekkel.
- Megjelent egy új menüpont, amely segítségével bármely gépjárműnél lehetőség van a partnerek és a könyvelt adatok exportálására CSV, HTML, XLS, XML formátumokba.
- +20 új vezetéknév (összesen 1200)
- +5 új utcanév (összesen 1790)
_______________________________________________________
0.08 (2006.01.19):
Új funkciók:
- 1998-tól eddig az APEH mindig negyedéves üzemanyagárakkal dolgozott, azonban 2006.01.01-től már havonkénti üzemanyagárakkal dolgozik. Ennek megfelelően a programban átalakításra került az üzemanyagárakat kezelő rendszer, negyedévenkénti ár helyett most már bármilyen időszakra megadható az alkalmazandó üzemanyagár.
- +39 új vezetéknév (összesen 1180)
_______________________________________________________
0.07 (2006.01.05):
Új funkciók:
- A gépjárművek felvitelénél a település kiválasztásánál a program kijelzi az adott település közigazgatási típusát, valamint azt is, hogy az adott település melyik megyében van.
- A partnerek kézi felvitelénél a település kiválasztásánál a program kijelzi az adott település közigazgatási típusát, valamint azt is, hogy az adott település melyik megyében van.
- A generált partnertörzs előállításánál a program figyelembe veszi azt, hogy az adott körzeten belüli településeknél a KSH 2003. évi adatai alapján mekkora volt a lakosság száma, és ezzel arányosan generálja a partnerek területi eloszlását. Ergo: egy, az adott körzetben lévő nagyvárosba sokkal több partnert fog generálni, mint egy kétutcányi kis falucskába...
- +505 új városnév/településnév (összesen 3512)
- +88 új vezetéknév (összesen 1141)
- +4 új utcanév (összesen 1785)
_______________________________________________________
0.06 (2005.12.11):
Új funkciók:
- A program adatbázisában megkülönböztetésre kerültek a női és a férfi keresztnevek, így most már könnyen lehet 'X.Y-né' alakú partnerlista tagokat is generálni vele. Egyúttal bevezetésre került a generálásnál az 'Özv.' előnév is.
- +145 új vezetéknév (összesen 1053) 
_______________________________________________________
0.05 (2005.12.04):
Új funkciók:
- A könyvelt adatok automatikus generálásánál lehet olyat is beállítani, hogy CSAK munkaszüneti napra generáljon a program. Ez abban az esetben előnyös, ha a vállalkozó főállású alkalmazottként, de mellékállású vállalkozóként űzi a tevékenységét, mert akkor előfordulhat olyan, hogy csak munkaszüneti nap dolgozik a vállalkozásában.
- Minden olyan helyen, ahol egy adott gépjárművet kell kiválasztani a programban nyilvántartottak közül, segítségképen megjelenítésre kerül a gépjármű tulajdonosa és típusa is.
- A program beállításainál megjelenítésre kerül az aktuális verzió, valamint az interneten elérhető legfrissebb verzió verziószáma is.
- Bár a program nagyon sok, városok közötti távolságadatot tartalmaz, azonban előfordulhat, hogy a felhasználónak olyan távolságadatra van szüksége, amelyet a program nem tartalmaz. Ekkor lehetőség van az adott távolság kézi megadására, azonban előnyös lenne, ha ezt az új távolság adatot a többi felhasználó is használhatná egy esetleges frissítést követően. Éppen ezért a program ezen verziójától lehetőség van arra, hogy azokat a távolságadatokat, amelyeket a felhasználók maguk adnak meg, elküldhessük a program készítőjének egy e-mailben, s az így - a megfelelő ellenőrzés után - bekerülhessen a program következő verziójába. Természetesen a program az e-mail küldés során semmilyen más információt nem küld a fejlesztőnek csak az adott távolságokat.
- +13 új vezetéknév (összesen 908) 

Hibajavítás:
- A könyvelt adatok nyomtatásánál a partner neveit tartalmazó oszlop érdekes módon túl keskenyre sikerült, így néhány esetben nem fért ki a teljes név. Hiba javítva.
_______________________________________________________
0.04 (2005.11.20):
Új funkciók:
- A partnerek generálásához opcionálisan megadható egy maximális távolság, amely távolságig történhet a generálás. (Pl. a cég telephelyének 50 km-es körzete...)
- Át lehet másolni egy gépjármű teljes partnertörzsét egy másik gépjármű partnertörzsébe, a program automatikusan átszámolja a távolságokat. Csak azok a partnerek kerülnek átmásolásra, amelyeknek megvan a program távolság adatbázisában az új gépjármű telephelyétől mért távolság is.
- Minden partner prioritása egy 5 fokozatú skálán szabályozható, az automatikusan generált partnerek prioritása a legalacsonyabb, bár ez utólag megváltoztatható. (Így megkülönböztethetők a fontos és a kevésbé fontos ügyfelek.)
- Az automatán generált könyvelés során figyelembe veszi a partnerek prioritását! Minél magasabb az adott partner prioritása, annál gyakrabban generál az adott partnerhez utat.
- Ha a frissítés során, olyan régebbi adatbázisból akarjuk átemelni az adatokat, ahol még nem volt prioritása az egyes partnereknek (0.04 előtti verzió), akkor a másolás során a régi partnerek mind a legalacsonyabb prioritással kerülnek be az új adatbázisba. Ezek prioritását utólag a felhasználó kézzel módosíthatja.
- +6 új utcanév (összesen 1781)
- +30 új vezetéknév (összesen 895) 
_______________________________________________________
0.03 (2005.10.03):
Új funkciók:
- + kb. 5000 új, települések közötti távolságadat
- Az APEH pánik gomb mellé felkerült egy új gomb is, amivel CSAK a könyvelt utazások kerülnek törlésre, az autók és partnerek adatai nem.
- Minden könyvelt adatsor nyomtatásánál (évesnél is és havinál is) szöveggel is kiírja az összeget. (Könyvelők jelezték, hogy állítólag ezt így is szerepeltetni kell.)
- A nyomtatási előnézet ablakaiban az angol szövegek lecserélve magyarra.
- A program fő képernyőjén megjeleníti az adatbázis aktuális adatait. (gépjárművek, partnerek, stb.-k számai)
- +66 új vezetéknév (összesen 865) 

Hibajavítás:
- Véletlenül nem lehetett addig kézzel könyvelni utazásokat, ameddig generálással nem volt könyvelve. Hiba javítva.
_______________________________________________________
0.02 (2005.09.27):
Új funkciók:
- A könyvelt adatok generálásánál pontosabban közelíti a megadott limitet.
- A programban megadható az általa használt pénznem, valamint annak rövidítése. Így ha átállunk az Euro-ra, akkor elég csak átírni a "Forint"-ot "Euro"-ra a beállításoknál, és máris használható tovább a program...
- Az éves adatok nyomtatásánál nem csak az éves adatsor, hanem egy havonkénti összesítő nyomtatására is lehetőség nyílik.
- Frissíthető adatbázis: Ha új verzió jelenik meg a programból, akkor a régiben rögzített adatokat (gépjárművek, partnertörzsek, könyvelt utak) érdemes áttölteni az új adatbázisba. Ezzel a funkcióval az új verzióval is használhatjuk a régebbiben rögzített adatainkat a mellett, hogy az új verzióban meglévő többletszolgáltatásokat (több város, több távolságadat, több utcanév, több vezetéknév, esetlegesen frissített üzemanyagárak) is elérhetjük. A frissítés több percig is eltarthat, s a program mindaddig nem használható, amíg a művelet teljes egészében be nem fejeződött.
- +9 új vezetéknév (összesen 799)
- +3 új utcanév (összesen 1775)
- Belekerültek a 2005/4. negyedévre érvényes üzemanyagárak is.

Hibajavítás:
- Véletlenül nem lehetett az üzemanyagárakat kinyomtatni. Hiba javítva.
_______________________________________________________
0.01 (2005.09.25):
- Kész? A fenét, éppen csak elindul...
